recursal/SuperWikiNEXT-32B huggingface dataset:
Το ***Pulgasari*** (κορεατικά: 불가사리; RR: *Bulgasari*) είναι βορειοκορεατική monster ταινία δράσης και σκοτεινής φαντασίας του 1985, σε σκηνοθεσία Σιν Σανγκ-οκ και Τσονγκ Γκον-τζο. Το σενάριο γράφτηκε τον Κιμ Ρε-ριουν και πρωταγωνιστούν οι Κενπατσίρο Σατσούμα, Τσανγκ Σον-χάι και Χαμ Τζι-σοπ. Τα σπέσιαλ εφέ της ταινίας έγιναν από τον Ντου Χοκ-κιμ, υπό την επίβλεψη του Τερουγιόσι Νακάνο. Η ταινία είναι ελαφρώς βασισμένη στον κορεατικό μύθο του Μπουλγκασάρι, ενώ η πραγματική τοποθεσία του μυθού είναι η Κέισονγκ, που σήμερα βρίσκεται στη Βόρεια Κορέα. Η ταινία σήμερα θεωρείται μία από τις πιο γνωστές κινηματογραφικές παραγωγές της Βόρειας Κορέας.

Αξιοσημείωτη ιστορία για την ταινία αποτελεί ο σκηνοθέτης της, Σιν, ο οποίος κατά τη διάρκεια των γυρισμάτων υπήρξε, βάσει δικών του λεγομένων, σε κατάσταση ομηρίας από την κυβέρνηση της Βόρειας Κορέας. Πρώτα υπήρξε, όμως, η απαγωγή της πρώην γυναίκας του Τσόι Ίαν-χι, ενώ έξι μήνες αργότερα ακολούθησε και η δική. Σκοπός αυτής ήταν να ανεβάσει τη δημοφιλία και το επίπεδο του βορειοκορεατικού κινηματογράφου ο Κιμ Τζονγκ-ιλ, ο οποίος ήταν λάτρης του κινηματογράφου, ενώ συμμετείχε και στην παραγωγή αυτής της ταινίας. Αυτήν την περίοδο ο Σιν, γύρισε 6 ταινίες, η εν λόγω ήταν η τελευταία του εκεί, καθότι μετά ζήτησε άσυλο από τις Ηνωμένες Πολιτείες και το πήρε. Μετά τις κατηγορίες του, οι Βορειοκορεάτες αφαίρεσαν το όνομά του από τους τίτλους της ταινίας κι αυτός, ως απάντηση, γύρισε την ταινία *Galgameth*, ένα remake, για παιδιά αυτής της ταινίας. 

Ο Κενπατσίρο Σατσούμα, που συμμετείχε στις δημοφιλείς ιαπωνικές ταινίες *Godzilla*, λέγεται ότι είχε πει ότι προτιμούσε το *Pulgasari*, από αυτές. Υπάρχει και μία φήμη για την ταινία ότι ο Σιν, ουσιαστικά έκανε μια αλληγορική ταινία, κι ότι το μυθολογικό τέρας ήταν μία μεταφορά για τον Κιμ Ιλ-σονγκ, ο οποίος εξαπάτησε την επανάσταση του λαού του, προς δικό του όφελος. Κατά τη δεκαετία του 2000, η ταινία επανήλθε στο προσκήνιο, όταν προβλήθηκε στις Ηνωμένες Πολιτείες, το 2006, κατά τη διάρκεια ενός φεστιβάλ με θέμα τον *Godzilla*.

Παραπομπές
----------

1. ↑  Choe, Sang-Hun· Torchia, Christopher (2002). «Eat, Eat: Rice Is Everything». *How Koreans Talk*. σελίδες 024–025. ISBN 89-87976-95-5. He ate like a Bulgasari eating metal.
2. 1 2  «A KIM JONG IL PRODUCTION». New Yorker. Ανακτήθηκε στις 8 Μαΐου 2013.
3. ↑  Taylor, Ben. *Apocalypse on the Set: Nine Disastrous Film Productions*. Overlook Hardcover. σελίδες 168–169. ISBN 146830013X.
4. ↑  Backrow Banter, The Dear Leader, The Director And The Director’s Wife
5. ↑  First NK Monster Faces Hollywood-Born Godzilla in Japan Αρχειοθετήθηκε 2007-09-27 στο Wayback Machine. The People's Korea
6. ↑  Gorenfeld, John (3 Απριλίου 2003). «The producer from hell» – μέσω The Guardian.

Εξωτερικοί σύνδεσμοι
--------------------

* *Pulgasari*   στην IMDb
* N. Korean movies' propaganda role BBC
* Goo Movies
Το ***Normalsegelapparat* του Λίλιενταλ** (γερμανικά: «συσκευή κανονικής αιώρησης») είναι ανεμόπτερο που σχεδίασε ο Ότο Λίλιενταλ στη Γερμανία στα τέλη του 19ου αιώνα. Είναι το 11ο ανεμόπτερο που κατασκεύασε ο Λίλιενταλ. Θεωρείται ως το πρώτο αεροπλάνο το οποίο παρήχθη σειριακά, με τα μοντέλα να κατασκευάζονται μεταξύ 1893 και 1896.

Έχει γίνει γνωστό πως πωλήθηκαν εννέα μοντέλα, και πως στους αγοραστές περιλαμβάνονται ο Ρώσος επιστήμονας Νικολάι Ζουκόφσκι και Αμερικανός επιχειρηματίας Ουίλιαμ Ράντολφ Χερστ. Τρία αυθεντικά ανεμόπτερα διατηρούνται σε μουσεία (Λονδίνο, Μόσχα και Ουάσινγκτον), και τμήμα ενός στο Μόναχο. Ένα παρόμοιο ανεμόπτερο, το ***Sturmflügelapparat*** («συσκευή πτερύγων καταιγίδας») διατηρείται στο Τεχνικό Μουσείο της Βιέννης.

Συνήθως οι πτήσεις του Λίλιενταλ με αυτό το ανεμόπτερο κάλυπταν απόσταση 250 μέτρων, ξεκινώντας από την κορυφή ενός αναχώματος απογείωσης που ο ίδιος είχε κατασκευάσει, κοντά στο Βερολίνο. Ένα τοξωτό πλαίσιο ή "Prellbügel" χρησιμοποιούνταν για τη μείωση της επίδρασης σε περίπτωση συντριβής. Με το ανεμόπτερο αυτό, ο Λίλιενταλ πραγματοποίησε την τελευταία του πτήση στις 9 Αυγούστου 1896, στην οποία παρά λίγο να σκοτωθεί. Τραυματίστηκε σοβαρά και μία μέρα αργότερα πέθανε. Αργότερα το Normalsegelapparat εξελίχθηκε σε διπλάνο.

Χαρακτηριστικά (τυπικά)
-----------------------

Αμερικανικό δίπλωμα ευρεσιτεχνίας: *Ιπτάμενη μηχανή* του Λίλιενταλ
### Γενικά χαρακτηριστικά

* **Πλήρωμα:** ένας
* **Μήκος:** 5,30 m
* **Άνοιγμα πτερύγων:** 6,70 m
* **Εμβαδόν πτερύγων:** 13,6 m2
* **Βάρος (κενό):** 20 kg

### Επιδόσεις

* **Μέγιστη αναλογία αιώρησης:** 5

Πηγή

Παραπομπές
----------

1. ↑  «A Journey Through the History and Future of Aviation». *www.bdl.aero* (στα Αγγλικά). Αρχειοθετήθηκε από το πρωτότυπο στις 4 Μαρτίου 2017. Ανακτήθηκε στις 30 Ιουνίου 2018.
2. ↑  John R. Dailey· John H. Glenn, Jr. *Smithsonian National Air and Space Museum: An Autobiography*. σελ. 46.
3. ↑  «Otto-Lilienthal-Museum - "Gleitflugapparat Otto Lilienthals" (museum-digital:deutschland)». *www.museum-digital.de* (στα Αγγλικά). Ανακτήθηκε στις 30 Ιουνίου 2018.
4. 1 2  Jarrett, Philip (2008). *The Colour Encyclopedia of Incredible Aeroplanes*. London: Dorling Kindersley Limited. σελ. 19. ISBN 9781405335980.
5. ↑   *US544816A Patent*, 20 Αυγούστου 1895, ανακτήθηκε στις 30 Ιουνίου 2018

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Normalsegelapparat** |

* Ιστοσελίδα του Μουσείου Λίλιενταλ
Ως **κοινωνική νοημοσύνη** όρισε πρώτη φορά το 1920 ο Edward Thorndike "*την ικανότητα να καταλαβάινεις και να διαχειρίζεσαι άνδρες και γυναίκες, αγόρια και κορίτσια, να δρας σοφά στις ανθρώπινες σχέσεις*". 

Η κοινωνική νοημοσύνη είναι κλάδος της θεωρίας της νοημοσύνης. Η ανάπτυξη αυτού του κλάδου μπορεί να γίνει είτε από την πλευρά της κοινωνιολογίας και ψυχολογίας αλλά και από την πλευρά της πληροφορικής. Στην περίπτωση αυτή μπορεί να θεωρηθεί κλάδος της τεχνητής νοημοσύνης. Στην πραγματικότητα όμως υπερβαίνει τα όριά της γιατί συνδυάζει αλγοριθμικές τεχνικές και τις γνώσεις και θεωρίες από την θεωρία της συμπεριφορά και στοιχεία από την αλληλεπίδραση κοινωνικών ομάδων και τα εφαρμόζει σε τεχνολογικά συστήματα.

Ο αντίστοιχος αγγλικός όρος είναι social intelligence.

Μεγάλη αξία έχει για τους επιστήμονες πληροφορικής η μελέτη της κοινωνικής νοημοσύνης για την κατασκευή κοινωνικών ρομπότ, τεχνητών ζώων και ευφυών πρακτόρων.

Παραπομπές
----------

1. ↑  Thorndike, E.L. (1920). Intelligence and its use. Harper's Magazine, 140, 227-235.
Η έννοια της **Κοινωνικής Διαφοροποίησης** βρίσκεται σε στενή σχέση με την αντίληψη της κοινωνίας ως συστήματος και με τις έννοιες της δομής και της λειτουργίας. Λέγοντας **κοινωνική διαφοροποίηση** εννοούμε την κατανομή των μελών ενός κοινωνικού συνόλου κατά θέσεις και ρόλους. Τα άτομα διαφοροποιούνται μεταξύ τους κοινωνικά ως κάτοχοι θέσεων και ως φορείς ρόλων.

Η **κοινωνική διαφοροποίηση** παρατηρείται σε όλα τα κοινωνικά σύνολα. Εμφανίζεται με διάφορους τρόπους και θεμελιώνεται σε διάφορα κάθε φορά κριτήρια. Η συνηθέστερη βάση διαφοροποίησης, που την συναντούμε σε όλες τις κοινωνίες, είναι τα βιολογικά χαρακτηριστικά του φύλου και της ηλικίας. Υπάρχουν θέσεις και ρόλοι που ανατίθενται αποκλειστικά σε άντρες ή σε γυναίκες. Η διαφοροποίηση κατά φύλα είναι εντονότερη στις αγροτικές κοινωνίες. Στις βιομηχανικές-αστικές κοινωνίες η σημασία του φύλου ως βάση διαφοροποίησης έχει σημαντικά περιοριστεί και τείνει να μειωθεί ακόμη περισσότερο. Όλες οι κοινωνίες διαφοροποιούν τα μέλη τους με βάση την ηλικία. Στις δικές μας κοινωνίες η συνηθέστερη διάκριση αυτού του είδους είναι μεταξύ ανηλίκων και ενηλίκων. Το αστικό δίκαιο περιλαμβάνει πληθώρα διατάξεων που ορίζουν θέσεις και ρόλους που δεν μπορούν να καταλάβουν οι ανήλικοι. Πολλές ιστορικές και σύγχρονες αρχαϊκές κοινωνίες χρησιμοποιούν την ηλικία ως βασικό στοιχείο οργάνωσης, κυρίως του ανδρικού πληθυσμού τους. Διαθέτουν ένα ηλικιακό σύστημα, σύμφωνα με το οποίο όλοι όσοι γεννιούνται στον ίδιο χρόνο ανήκουν για όλη τους τη ζωή στην ίδια κλάση ή ηλικιακή ομάδα, που πολλές φορές έχει το δικό της ξεχωριστό όνομα. 

Οι θέσεις και οι ρόλοι καθορίζονται κατά ηλικίες και αναλαμβάνονται από τα μέλη της αντίστοιχης κάθε φορά κλάσης ή ηλικιακής ομάδας. Υπάρχουν όμως και άλλα κριτήρια διαφοροποίησης. Ο καταμερισμός της εργασίας, και στις βιομηχανικές κοινωνίες ο καταμερισμός των έργων, είναι μια μορφή διαφοροποίησης που ως βάση της έχει τη συμμετοχή και συμβολή των επιμέρους θέσεων και ρόλων στην παραγωγή ενός τελικού αποτελέσματος.

Βιβλιογραφία
------------

* ΤΣΑΟΎΣΗ, Δ.Γ."Η ΚΟΙΝΩΝΊΑ ΤΟΥ ΑΝΘΡΏΠΟΥ",1985,GUTENBERG
* Anthony, Giddens, "ΕΙΣΑΓΩΓΉ ΣΤΗΝ ΚΟΙΝΩΝΙΟΛΟΓΊΑ", Αθήνα, 1989
Το **Lancia Ardea** ήταν ένα μικρομεσαίο αυτοκίνητο, που παρήχθη από την ιταλική αυτοκινητοβιομηχανία Lancia, από τον Δεκέμβριο του 1939 έως τις αρχές του 1953. Αντικατέστησε το Lancia Augusta και αντικαταστάθηκε το 1953 από το Lancia Appia. Τον Αύγουστο του 1948, το Ardea έγινε το πρώτο σε παγκόσμια κλίμακα μοντέλο μαζικής παραγωγής με 5-τάχυτο μηχανικό κιβώτιο.

Κινητήρας
---------

Ο κινητήρας V4 ενός Lancia Ardea του 1952.
Το μηχανικό σύνολο όλων των Ardea ήταν ένα 4-κύλινδρο, διάταξης V4 για εξοικονόμηση χώρου στον θάλαμο του κινητήρα, και κυβισμού 903 cm³. Μάλιστα υπήρξε ο μικρότερου κυβισμού κινητήρας διάταξης V4 στην ιστορία της αυτοκίνησης. Μια εμφανής συνέπεια αυτού του γεγονότος, ήταν το ασυνήθιστα κοντό μπροστινό μέρος του αμαξώματος, με αποτέλεσμα το συνολικό μήκος του Ardea να φτάνει μόλις τα 3,62 μέτρα, σε αντίθεση με το μεταξόνιο των 2,44 μέτρων, που το τοποθετούσε εμφανώς στην μικρομεσαία κατηγορία.

Η αρχική ισχύς του κινητήρα ήταν 28,8 hp στις 4.600 στροφές το λεπτό. Με την εισαγωγή του Ardea Σειράς 4, τον Νοέμβριο του 1949, ο κινητήρας απέκτησε νέα κυλινδροκεφαλή από αλουμίνιο, νέο καρμπυρατέρ και υψηλότερη σχέση συμπίεσης, με αποτέλεσμα την αύξηση της ισχύος στους 30 hp. Αυτά του προσέφεραν τελική ταχύτητα 105 km/h και επιτάχυνση 0-100 km/h σε 42,3 δευτερόλεπτα.

Κιβώτιο ταχυτήτων
-----------------

Ήδη από το 1939, έφερε 4-τάχυτο μηχανικό κιβώτιο, κάτι εξαιρετικά ασυνήθιστο την τότε εποχή, όταν σχεδόν όλα τα αυτοκίνητα είχαν μόνο 3 ταχύτητες. Με την εισαγωγή του Ardea Σειράς 3, που έλαβε χώρα στις 5 Αυγούστου 1948, έγινε το πρώτο σε παγκόσμια κλίμακα αυτοκίνητο με 5-τάχυτο μηχανικό κιβώτιο, μια καινοτομία που αναφέρεται συχνά στα ιστορικά αφιερώματα.

Εκδοχές
-------

* Σειρά 1 - παραγωγή: 1 Δεκεμβρίου 1939 - 9 Οκτωβρίου 1941, σε 2.992 αντίτυπα.
* Σειρά 2 - παραγωγή: 10 Οκτωβρίου 1941 - 4 Αυγούστου 1948, σε 4.438 αντίτυπα. Τον Ιανουάριο του 1948, εισήγαγε μπαταρία 12 βολτ, κάτι εξαιρετικά σπάνιο την τότε εποχή, όταν όλα σχεδόν τα αυτοκίνητα (κάποια μοντέλα ακόμα και για λίγες δεκαετίες μετά) είχαν μπαταρία 6 βολτ.
* Σειρά 3 - παραγωγή: 5 Αυγούστου 1948 - 15 Νοεμβρίου 1949, σε 3.600 αντίτυπα. Εισήγαγε το πρώτο στην παγκόσμια ιστορία 5-τάχυτο μηχανικό κιβώτιο.
* Σειρά 4 - παραγωγή: 16 Νοεμβρίου 1949 - αρχές 1953, σε 11.680 αντίτυπα, με αύξηση της ισχύος του κινητήρα από τους 28,8 hp στους 30 hp.

Υπήρξαν επίσης και επαγγελματικές εκδόσεις, καθώς και μία ακόμα σπανιότερη εκδοχή ταξί με σημαντικά μακρύτερο μεταξόνιο, που κατασκευάστηκε τα έτη 1940 - 1942, σε μόλις 501 αντίτυπα. Η συνολική παραγωγή όλων των εκδόσεων του Ardea έφτασε τα 31.925 αντίτυπα.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Lancia Ardea** |

* Ιστορία του Lancia Ardea
* «Innovation by Lancia, Performance by Abarth.» classicaldrives.com
Η **κοινωνική προσομοίωση** (αγγλικά: social simulation ή societal simulation) είναι ένα ερευνητικό πεδίο που υποστηρίζεται από τις τεχνολογίες της πληροφορικής για τη μελέτη θεμάτων των κοινωνικών επιστημών. Κατά τη διαδικασία κοινωνικής προσομοίωσης οι υπολογιστές υποστηρίζουν τις ανθρώπινες δραστηριότητες με σκοπό τη δημιουργία πολύπλοκων κοινωνικών μοντέλων. Τα μοντέλα κοινωνικής προσομοίωσης εστιάζουν στους μηχανισμούς αλληλεπίδρασης μεταξύ των συνιστωσών της κοινωνίας. Για την επίτευξη αποτελεσματικών μοντέλων είναι απαραίτητη η συλλογή και χρήση μεγάλου όγκου πληροφοριών.

Οργανισμοί που προωθούν την υιοθέτηση πρακτικών κοινωνικής προσομοίωσης στις κοινωνικές επιστήμες είναι η ESSA στην Ευρώπη, η CSSSA στην Αμερική και η PAAA στην Ασία.

Δείτε επίσης
------------

* Προσομοιωμένη πραγματικότητα
* Εικονική πραγματικότητα

Πηγές
-----

* Καταρέλος, Γ. Χάος και τάξη στα κοινωνικά συστήματα, (Εκδόσεις Παπαζήση, 2013), ISBN 978-960-02-2830-4

Εξωτερικοί σύνδεσμοι
--------------------

* ESSA - The European Social Simulation Association
* CSSSA - The Computational Social Science Society of the Americas
* PAAA - Pan-Asian Association for Agent-based Approach in Social Systems Sciences
Βασική δομή μιας καρβαπενέμης με τον, εδώ **μπλέ** διεξαιρούμενο, δακτύλιο β-λακτάμης.
Οι **καρβαπενέμες** (παλαιότερα καλούμενες θειεναμυκίνες) είναι τάξη αντιβιοτικών β-λακτάμης με ευρύ πεδίο δράσης. Έχουν δομή που τις καθιστά πολύ ανθεκτικές κατά των περισσοτέρων β-λακταμασών (ένζυμα βακτηρίων που καθιστούν αδρανή τα αντιβιοτικά). Εκπρόσωποι είναι η ιμιπενέμη, ερταπενέμη, μεροπενέμη, και η δοριπενέμη. Οι καρβαπενέμες θεωρούνται «αντιβιοτικά εσχάτου ανάγκης».

Η ιμιπενέμη είναι ισχυρά νεφροτοξική. Για την νεφροπροφύλαξη και την επέκταση του χρόνου ημιζωής του, το αντιβιοτικό συνδυάζεται με τον αναστολέα ανυδροπεπτιδάσης σιλαστατίνη (εμπορική ονομασία π.χ. Zienam). Με αυτόν τον τρόπο καθυστερείται η νεφρική υδροδιάλυση του φαρμάκου. Σε άλλες καρβαπενέμες δεν απαιτείται αυτός ο συνδυασμός.

Οι καρβαπενέμες χρησιμοποιούνται για την θεραπεία σοβαρών νοσοκομειακών λοιμώξεων, όπως δύναται να προκληθούν π.χ. από το βακτήριο *Pseudomonas aeruginosa*.

Παραπομπές
----------

1. ↑  J. Schölmerich (συγγρ.): *Medizinische Therapie 2007 / 2008*, 3. Auflage (August 2007), σελ. 53, ISBN 978-3-540-48553-7.
Το "**Manías**" είναι μία ποπ μπαλάντα που αποτελεί το πρώτο single από το ενδέκατο προσωπικό studio album της Μεξικανής τραγουδίστριας Ταλία. Το κομμάτι κυκλοφόρησε σε ψηφιακή μορφή παγκοσμίως στις 8 Οκτωβρίου 2012. Τους στίχους και τη μουσική του κομματιού υπογράφει ο Raúl Ornelas. Κυκλοφόρησε από τη Sony Music και αποτελεί την επιστροφή της Ταλία στα μουσικά δρώμενα μετά από μία ασθητά μεγάλη δισκογραφική απουσία.

Όπως η ίδια η ερμηνεύτρια δήλωσε μέσα από τον προσωπικό της λογαριασμό σε μεγάλο ιστότοπο κοινωνικής δικτύωσης, το συγκεκριμένο τραγούδι είναι αφιερωμένο στη μνήμη της μητέρας της η οποία πέθανε πέρυσι. Το "Manías" έχει λάβει πολύ θετικές κριτικές από τους μουσικούς κριτικούς που επάινεσαν την Thalia για τη καλλιτεχνική της ανέλιξη και τις φωνητικές της ικανότητες. Το κομμάτι έχει επίσης θετική εμπορική ανταπόκριση, καταφέρνωντας μεγάλη επιτυχία στις ψηφιακές λίστες περισσότερων από 20 χωρών. Η Ταλία ερμήνευσε το τραγούδι για πρώτη φορά στην ειδική συναυλία της με τίτλο "Habítame siempre" ("Μείνε πάντα μέσα μου") η οποία προορίζεται για τηλεοπτική προβολή από το Αμερικανικό ισπανόφωνο τηλεοπτικό δίκτυο Univision Network στις 18 Νοεμβρίου, δηλαδή μία μέρα πριν την κυκλοφορία του δίσκου της, στο πλαίσιο της προώθησης του καινούργιου της μουσικού υλικού.

Format και λίστα κομματιών
--------------------------

* **Ψηφιακή Κυκλοφορία**

1. "Manías" – 3:54

Charts και επικυρώσεις
----------------------

| Chart (2012) | Ανώτερηθέση | Επικύρωση | Πωλήσεις |
| --- | --- | --- | --- |
| Μεξικό | 1 | Χρυσό | 30.000 |
| ΗΠΑ - Billboard (Latin Pop Songs) | 14 | - | - |
| ΗΠΑ - Billboard (Latin Digital Songs) | 12 | - | - |
| Ισπανία | 40 | - | - |
|

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Δεκεμβρίου 2012. Ανακτήθηκε στις 9 Οκτωβρίου 2012.
2. ↑
3. ↑
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Μαΐου 2013. Ανακτήθηκε στις 9 Οκτωβρίου 2012.
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 9 Οκτωβρίου 2012.
7. ↑  «Manías (US Digital Download Single)». itunes.com. Ανακτήθηκε στις 8 Οκτωβρίου 2012.
8. ↑
9. ↑
10. ↑

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Manías  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Τάσος Μαραγκός** (1977), γνωστός και ως **Tasmar**, είναι Έλληνας δημιουργός κόμικς, με καταγωγή από τη Σύρο. Η σειρά του *Krak Komiks* έχει τιμηθεί δύο φορές στα Ελληνικά Βραβεία Κόμικς. Άλλα έργα του είναι τα *Super Condom*, *Όλα είναι κόμικξς!*, που δημοσιευόταν στην *Ελευθεροτυπία*. Ο Tasmar έχει επηρεαστεί κυρίως από Αμερικανούς και Ευρωπαίους underground καλλιτέχνες, όπως οι Ρόμπερτ Κραμπ, Πίτερ Μπαγκ, Γκίλμπερτ Σέλτον και Αντρέα Πατσιέντζα.

Βιβλιογραφία
------------

* *Krak Komiks* (2007-2015)
* *Super Condom* (2010, Jemma Press)
* *Όλα είναι κόμικξς!* (2014, Jemma Press)
* *Hard Rock: School, Drugs & Rock n' Roll* (2017, Jemma Press)

Παραπομπές
----------

1. 1 2  Γωγιός, Κωστής (2017-06-24). «Ο Tasmar αποκαλύπτεται στο Geek Cultura». *Geek Cultura*.. Ανακτήθηκε στις 2018-05-25.
Ο *μέγας δουξ* Αλέξιος Απόκαυκος με την ενδυμασία του αξιώματός του, που περιλαμβάνει πλούσια διακοσμημένο μπλε *καββάδιον.*
Το **καββάδιον** ήταν ένδυμα ανατολικής προέλευσης, σαν καφτάνι, που καθιερώθηκε ως μέρος της αυλικής ενδυμασίας κατά τους τελευταίους αιώνες της Βυζαντινής Αυτοκρατορίας. 

Η πρώτη γνωστή αναφορά στο *καββάδιον* γίνεται στο *Κλητορολόγιον* του 899, όπου αναφέρεται ως το φόρεμα των βαρβαρικών (*εθνικών*) μελών της σωματοφυλακής του αυτοκράτορα, της *Εταιρείας*. Εμφανίζεται ξανά στα μέσα του 14ου αιώνα στο *Βιβλίο Αξιωμάτων* του ψευδο-Κωδινού ως η καθιερωμένη τελετουργική ενδυμασία σχεδόν όλων των μελών της Αυλής. Ο Κωδινός το περιγράφει ως «ασσυριακό» ένδυμα που υιοθετήθηκε από τους Πέρσες, υποδεικνύοντας ξεκάθαρα την ισλαμική του προέλευση. Ως εκ τούτου, συνήθως εξομοιώνεται με τον μακρύ χιτώνα με μανίκια, σαν καφτάνι, που φορούν διάφοροι βυζαντινοί αξιωματούχοι σε απεικονίσεις του 13ου-15ου αιώνα. Στερεωνόταν μπροστά και φοριόταν με ζώνη. Το χρώμα και η διακόσμησή του καθοριζόταν από τον βαθμό αυτού που το έφερε, όπως περιγράφεται από τον Κωδινό. Συνήθως ήταν πλούσια διακοσμημένο με χρυσά κεντήματα στο κολάρο και στις άκρες των μανικιών και του στριφώματος και συχνά στολιζόταν με μαργαριτάρια.

Πηγές
-----

* Parani, Maria G. (2003). *Reconstructing the Reality of Images: Byzantine Material Culture and Religious Iconography (11th to 15th Centuries)*. Leiden: Brill. σελίδες 60–61. ISBN 978-90-04-12462-2.
* Patterson Ševčenko, Nancy (1991). «Kabbadion». *Kabbadion*. New York and Oxford: Oxford University Press. ISBN 978-0-19-504652-6.
Το **καλτσόνε** (ιταλικά: calzone, που σημαίνει «κάλτσα» ή «παντελόνι») είναι ιταλική σκεπαστή πίτσα ψημένη σε φούρνο, η οποία παρασκευάζεται με ζύμη από προζύμι. Η προέλευση της είναι στη Νάπολη τον 18ο αιώνα. Ένα τυπικό καλτσόνε φτιάχνεται από αλατισμένη ζύμη ψωμιού, ψημένη σε φούρνο και γεμίζεται με σαλάμι, ζαμπόν ή λαχανικά, μοτσαρέλα, ρικότα και παρμεζάνα ή πεκορίνο, καθώς και ένα αυγό. Διαφορετικές τοπικές παραλλαγές μέσα ή πάνω σε ένα καλτσόνε μπορεί συχνά να περιλαμβάνουν άλλα συστατικά που συνήθως συνδέονται με επικαλύψεις πίτσας.

Σε αντίθεση με τα στρομπόλι, τα οποία γενικά τυλίγονται ή διπλώνονται σε κυλινδρικό ή ορθογώνιο σχήμα, τα καλτσόνε διπλώνονται πάντα σε σχήμα μισοφέγγαρου και συνήθως δεν περιέχουν σάλτσα τομάτας μέσα.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καλτσόνε** |

1. ↑  «Calzone». Dictionary.reference.com. Ανακτήθηκε στις 7 Νοεμβρίου 2012.
2. ↑  «calzone | Jamie Oliver | Food | Recipes (UK)». Jamie Oliver. Ανακτήθηκε στις 7 Νοεμβρίου 2012.
3. ↑  Gosetti, Anna· Salda, Della (1967). *Le Ricette Regionali Italiane* (στα Ιταλικά). Casa Editrice. σελίδες 785–787.
4. ↑  Gosetti (1967), p.785
5. ↑  Delany, Alex. «What Is the Difference Between a Calzone and a Stromboli?». *Bon Appétit* (στα Αγγλικά). Ανακτήθηκε στις 5 Ιανουαρίου 2021.
Ως **Te Deum** (ή αλλιώς *Αμβροσιανοί ύμνοι* ή *Τραγούδια της Εκκλησίας*) είναι γνωστά διάφορα θρησκευτικά τραγούδια της Πρωτοχριστιανικής Περιόδου με δοξολογικό περιεχόμενο. Επίσης, Te Deum χαρακτηρίζονται και οι λειτουργίες κατά τις οποίες ψέλνονται τα τραγούδια αυτά. Τέτοιες λειτουργίες συνηθίζονται κυρίως στην Καθολική Εκκλησία.

Παραδοσιακά, η συγγραφή των τραγουδιών αποδίδεται στους άγιους Αμβρόσιο ή Αυγουστίνο.

Εξωτερικοί σύνδεσμοι
--------------------

|  |  |
| --- | --- |
|  | 
*Tonus Solemnis* - Γρηγοριανός ύμνος

7m 4s, 116kbp

---

 |
| *Έχετε προβλήματα με ; Δείτε βοήθεια πολυμέσων.* |

* Πρωτότυπο κείμενο στα λατινικά από τη Λατινόφωνη Βικιθήκη.
Η **Καβιγιάσε** (ισπ. **Cavillace**) ή **Καβιγιάκα** (ισπ. **Cavillaca**) ήταν παρθένα θεότητα των Ίνκας.

Σύμφωνα με το μύθο, η Καβιγιάτσε έφαγε ένα φρούτο, που περιείχε το σπέρμα του **Κονιράγια**, θεού της σελήνης και της γονιμότητας. Σύντομα, γέννησε ένα γιο. Κάλεσε όλους τους θεούς και ζήτησε να μάθει ποιος ήταν ο πατέρας του παιδιού. Κανείς δεν απάντησε κι εκείνη άφησε στο έδαφος το βρέφος, το οποίο σύρθηκε προς τον Κονιράγια.

Ντροπιασμένη η Κοβιγιάτσε, επειδή ο θεός της σελήνης ήταν ο πιο ενδεής από τους θεούς, άρπαξε το γιο της κι αυτοκτόνησε, πέφτοντας στη θάλασσα από τα βράχια των περουβιανών ακτών. Σύμφωνα με το μύθο, κι οι δυο μεταμορφώθηκαν σε ουάκα (ισπ. huaca).

Εξωτερικοί σύνδεσμοι
--------------------

* Encyclopedia Mythica

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μυθολογία Ίνκα |
| --- |
|  |
| Θεότητες | 
* Μάνκο Κάπακ
* Βιρακότσα
* Ίντι
* Καβιγιάσε
* Μάμα Ζάρα
* Μάμα Κίγια
* Κούκα Μάμα
* Μάμα Όκλιο
* Μάμα Πάτσα
* Πατσακάμακ
* Σουπάι
 |  |
|  |
| Τοποθεσίες | 
* Κούσκο
* Ούκα Πάτσα
* Άναν Πάτσα
 |
|  |
| Γιορτές | 
Ίντι Ράιμι |
|  |
| Σύμβολα | 
Τσακάνα |

 |
Ο **Μάθιου Τσαρλς Σάντερς** (αγγλικά: Matthew Charles Sanders, 31 Ιουλίου 1981 - ), γνωστός με το καλλιτεχνικό ψευδώνυμο **M. Shadows**, είναι Αμερικανός μουσικός, περισσότερο γνωστός ως ο βασικός τραγουδιστής, τραγουδοποιός και ιδρυτικό μέλος του αμερικανικού χέβι μέταλ συγκροτήματος Avenged Sevenfold.

Βιογραφία
---------

Γεννήθηκε στις 31 Ιουλίου του 1981, στο Χάντινγκτον Μπιτς, στη Καλιφόρνια των ΗΠΑ. Το ταλέντο του στο τραγούδι αναδείχθηκε από νωρίς, αφού άρχισε να τραγουδάει από μικρή ηλικία, όμως συγκεκριμένα η αγάπη του για τη ροκ μουσική εμφανίστηκε όταν μεγάλωσε και άρχισε να παίζει κιθάρα. Μπήκε στο Huntington Beach High School, όπου ήταν μέλος, για σύντομο χρονικό διάστημα, στο πανκ συγκρότημα Successful Failure. Αργότερα,το 1999, έγινε μέλος του συγκροτήματος Avenged Sevenfold μαζί με κάποιους φίλους του από το λύκειο, τους Ζάκι Βέντζανς, Τζίμι Σάλιβαν και Ματ Γουέντ. Μετά από κάποιο χρονικό διάστημα στο συγκρότημα μπήκε και ο κιθαρίστας Σίνιστερ Γκέιτς. 

### Ψευδώνυμα

Το ψευδώνυμο του M. Shadows είναι το όνομα που χρησιμοποιεί όταν βρίσκεται στη σκηνή. Όλα τα μέλη του συγκροτήματος διαθέτουν ένα. Ο ίδιος επέλεξε αυτό το όνομα γιατί, καταρχάς, δεν ήθελε να συμπεριλάβει το κανονικό του όνομα (Μάθιου) σ' αυτό και κατά δεύτερον, όπως είπε, θεωρούσε τον εαυτό του "το πιο σκοτεινό μέλος του συγκροτήματος". 

Ο λόγος για τον οποίο τα μέλη του συγκροτήματος αποφάσισαν να αλλάξουν τα πραγματικά τους ονόματα ήταν γιατί πολλοί τραγουδιστές άλλων συγκροτημάτων (όπως οι Korn και οι Slipknot), από τους οποίους επηρεάστηκαν, είχαν κι αυτοί τα δικά τους ψευδώνυμα.

Παραπομπές
----------

1. ↑  Ανακτήθηκε στις 4  Μαρτίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  M. Shadows στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 266247404
* **Europeana**: agent/base/76007
* LCCN: n2012059397
* ISNI: 0000 0003 8284 0830
* GND: 142217778
* MusicBrainz: ff0a489b-7e25-48de-a879-169db7b936df

 |

 |
**Tatoeba.org** είναι μια ελεύθερη συνεργατική online βάση δεδομένων με παραδείγματα φράσεων που προορίζονται ως εργαλείο για όσους μαθαίνουν ξένες γλώσσες. Το όνομα της προέρχεται από τον Γιαπωνέζικο όρο «tatoeba» (例えば　*tatoeba*), που σημαίνει «για παράδειγμα». Σε αντίθεση με άλλα online λεξικά, που επικεντρώνονται στις λέξεις, το **Tatoeba** επικεντρώνει στη μετάφραση ολόκληρων προτάσεων. Επιπλέον, η δομή της βάσης δεδομένων και το περιβάλλον εργασίας δίνει έμφαση στη σχέση ένα-προς-πολλά. Μια πρόταση μπορεί να έχει όχι μόνον πολλές μεταφράσεις μέσα σε μια μοναδική γλώσσα, αλλά οι μεταφράσεις της σε όλες τις γλώσσες είναι άμεσα ορατές, όπως και οι έμμεσες μεταφράσεις που εμπλέκουν μια αλυσίδα από κλιμακωτούς συνδέσμους από τη μια γλώσσα προς την άλλη. 

Ο ιστότοπος είναι ανοιχτός στο κοινό. Η εγγραφή είναι υποχρεωτική προκειμένου ένας χρήστης να συνεισφέρει σε προτάσεις, μεταφράσεις, ή σχόλια, χωρίς όμως να τίθενται απαιτήσεις όσον αφορά γλωσσικές ή γλωσσολογικές σπουδές σε αυτούς που επιθυμούν να εγγραφούν. 

Το Tatoeba ιδρύθηκε από την Trang Ho το 2006. Αυτή αρχικά φιλοξενούσε το εγχείρημα στο Sourceforge υπό το όνομα «multilangdict». Σήμερα αυτή διαχειρίζεται το εγχείρημα από κοινού με τον Allan Simon, που συνέπραξε το 2009 και είναι ο τωρινός συντηρητής. Το Tatoeba φιλοξενείται και υποστηρίζεται από το Free Software Foundation France. Τα δεδομένα που συλλέγονται από το εγχείρημα είναι ελεύθερα διαθέσιμα με άδεια Creative Commons Attribution.

Παραπομπές
----------

1. ↑  «Trang's dictionary project». *sourceforge.net*.
2. ↑  «Tatoeba.org, base de données de phrases d'exemple». *linuxfr.org* (στα French). 17 Ιουλίου 2010. Ανακτήθηκε στις 20 Μαρτίου 2011. CS1 maint: Μη αναγνωρίσιμη γλώσσα (link)
3. ↑  «Tatoeba, un dictionnaire de langues pour phrases d'exemples» [Tatoeba, a dictionary of example sentences in several languages]. *fsffrance.org* (στα French). Paris: FSF France. 24 Φεβρουαρίου 2011. Αρχειοθετήθηκε από το πρωτότυπο στις 28 Μαΐου 2016. Ανακτήθηκε στις 20 Μαρτίου 2011. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Επίσημο μπλογκ του εγχειρήματος Tatoeba


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Tatoeba  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Οι **Sly and the Family Stone** ήταν αμερικανικό μουσικό συγκρότημα από το Σαν Φρανσίσκο, που υπήρξε από τους θεμέλιους λίθους στην δημιουργία της σόουλ και της φανκ. Το συγκρότημα ιδρύθηκε το 1967 και διαλύθηκε το 1983. Ο ιδρυτής και φυσικός ηγέτης του συγκροτήματος Σλάι Στόουν είναι ένας προικισμένος μουσικός που παίζει πολλά μουσικά όργανα, τραγουδάει και γράφει μουσική. Τα περισσότερα μέλη του συγκροτήματος υπήρξαν συγγενείς και φίλοι του Σλάι. Το συγκρότημα υπήρξε το πρώτο φυλετικά ενοποιημένο γκρουπ στην αμερικανική ροκ-ποπ σκηνή, καθώς και το πρώτο με μέλη και από τα δύο φύλα.

Το συγκρότημα ιδρύθηκε όταν οι αδελφοί Σλάι και Φρέντυ ένωσαν τις μπάντες τους (*Sly and the Stoners* και *Freddy and the Stone Souls*) το 1967. Τα υπόλοιπα μέλη ήταν η τρομπετίστα Σύνθια Ρόμπινσον, ο ντράμερ Γρεγκ Έρικο, ο σαξοφωνίστας Τζέρυ Μαρτίνι και ο μπασίστας Λάρυ Γκρέιαμ. Μέσα στον χρόνο τους πλαισίωσε η αδερφή τους Ρόουζη Στόουν στα πλήκτρα και το πιάνο. Στις επιτυχίες τους περιλαμβάνονται πέντε τοπ-10 τραγούδια και τέσσερις δίσκοι που επηρέασαν την Αμερικανική μουσική, από την ποπ, τη σόουλ, την R&B και τη φανκ μέχρι τη χιπ χοπ.

Κατά τη διάρκεια της δεκαετίας του '70 το συγκρότημα έπαιξε πιο δυναμική φανκ, που επηρέασε τη μουσική βιομηχανία όσο και οι πρώτες κυκλοφοφορίες του. Παρ' όλα αυτά, ως αποτέλεσμα του εθισμού των μελών στα ναρκωτικά και των συγκρούσεων μεταξύ τους, η μπάντα διαλύθηκε το 1975. Ο Σλάι συνέχισε να ηχογραφεί με το συγκρότημα, και το όνομά του, μέχρι το 1983. Το 1987 ο Σλάι συνελήφθη και καταδικάστηκε για χρήση κοκαΐνης, ωστόσο αργότερα κατάφερε να αποτοξινωθεί.

Δισκογραφία
-----------

1968: Dance to the music

1969: Stand!

1970: Greatest Hits

1971: There's a riot going on

1973: Fresh

1974: Small tall

1975: High on you

1976: Heard ya missed me, well I'm back

1979: Ten years too soon

1979: Back on the right track

2006: Different strokes by different folks

2013: Higher!

Πηγές
-----

* Rock and Roll Hall of Fame (1993). «Σλάι εντ δε Φάμιλυ Στόουν». rockhall.com. Αρχειοθετήθηκε από το πρωτότυπο στις 30 Ιουλίου 2014. Ανακτήθηκε στις 30 Ιουνίου 2010.

* All Music Guide (2003). «Σλάι εντ δε Φάμιλυ Στόουν». allmusic.com. Ανακτήθηκε στις 30 Ιουνίου 2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 149848364
* LCCN: nr89011868
* ISNI: 0000 0001 2183 1573
* GND: 5515991-6
* SUDOC: 075773589
* BNF: cb13906562h (data)
* BIBSYS: 4028786
* MusicBrainz: b7ec4c54-1f93-4bf2-957f-7b9921ab84ea
* NDL: 01193613
* NKC: xx0025881

 |

 |
Το ***Tales of Ithiria*** είναι το τέταρτο στούντιο άλμπουμ του γερμανικού μουσικού συγκροτήματος συμφωνικής μέταλ Haggard. Αρχικά γνωστό με τίτλο «A Dark Winter's Tale», αυτό το άλμπουμ θα ανατρέψει τη συνήθεια της μπάντας να γράφει για ιστορικούς χαρακτήρες και γεγονότα. Αντίθετα, τώρα, το άλμπουμ «αφηγείται» μια φανταστική μεσαιωνική ιστορία που γράφτηκε από τον τραγουδοποιό του συγκροτήματος, Asis Nasseri. Το άλμπουμ περιλαμβάνει μια πρωτότυπη εκδοχή του τραγουδιού «Hijo de la Luna» (=Γιος της Σελήνης), που γράφτηκε από τον José María Cano και ερμηνεύθηκε αρχικά από το δικό του συγκρότημα, το ισπανικό ποπ συγκρότημα Mecano. Ωστόσο, η πρωτότυπη συγγραφή του τραγουδιού δεν αναγνωρίζεται στο φυλλάδιο του CD και αντί γι' αυτό αναφέρεται απλά ως «Παραδοσιακή» μουσική και στίχοι.

Το άλμπουμ κυκλοφόρησε στις 29 Αυγούστου το 2008. Κατέλαβε την 37η θέση στα German Media Control Charts και την 89η στα Swiss Music Charts.

Λίστα κομματιών
---------------

Όλα τα κομμάτια είναι γραμμένα από τον Asis Nasseri, εκτός από το «Hijo de la Luna», το οποίο έγραψε ο José María Cano. 

| No. | Τίτλος | Διάρκεια |
| --- | --- | --- |
| 1. | "The Origin" | 1:57 |
| 2. | "Chapter I - Tales of Ithiria" | 8:08 |
| 3. | "From Deep Within" | 0:25 |
| 4. | "Chapter II - Upon Fallen Autumn Leaves" | 6:37 |
| 5. | "In des Königs Hallen (Allegretto Siciliano)" (Music by Hans Wolf) | 2:03 |
| 6. | "Chapter III - La Terra Santa" | 4:55 |
| 7. | "Vor dem Sturme" | 0:35 |
| 8. | "Chapter IV - The Sleeping Child" | 6:10 |
| 9. | "Hijo De La Luna" (Written by José María Cano) | 4:20 |
| 10. | "On These Endless Fields" | 1:03 |
| 11. | "Chapter V - The Hidden Sign" | 6:25 |

Εξωτερικοί σύνδεσμοι
--------------------

* Tales of Ithiria στην Encyclopaedia Metallum
Η **Junkers** ήταν βιομηχανία στο Ντεσάου της Γερμανίας. Ιδρύθηκε από τον μηχανικό Χούγκο Γιούνκερς το 1895. Τα πιο γνωστά προϊόντα της βιομηχανίας ήταν τα αεροσκάφη, ενώ το όνομα Junkers υπάρχει μέχρι σήμερα ως τμήμα της Bosch και κατασκευάζει καλοριφέρ.

Ιστορία
-------

Ο Γιούνκερς ίδρυσε το 1895 ένα εργοστάσιο που κατασκεύαζε λέβητες και καλοριφέρ στο Ντεσάου. Κατά την διάρκεια του Πρώτου Παγκοσμίου Πολέμου οι πωλήσεις μειώθηκαν, οπότε ο Γιούνκερς, με την εμπειρία του στην επεξεργασία μετάλλων, αποφάσισε να κατασκευάσει ένα αεροπλάνο. Το Junkers J1 ήταν, το 1915, το πρώτο αεροπλάνο από μέταλλο. Το 1931 πούλησε το τμήμα με τα καλοριφέρ και περιορίστηκε στην κατασκευή κινητήρων και αεροσκαφών.

Το *Ju-52* ή *Θεία Γιου* όπως έγινε γνωστό, από τα πιο επιτυχημένα αεροσκάφη της Junkers
Την μεγαλύτερη επιτυχία είχε με το επιβατικό αεροπλάνο Junkers Ju 52. Βρέθηκε σε διαμάχη με τους Ναζί, οι οποίοι τον πίεσαν να τους παραχωρήσει την βιομηχανία του το 1935. Τον φυλάκισαν στο σπίτι του, και του απαγορεύτηκε κάθε επαγγελματική και εφευρετική δραστηριότητα. Κρύβοντας αυτή την πραγματικότητα από τη δημοσιότητα, η βιομηχανία του συνέχιζε να φέρει το όνομά του και κατασκεύασε, με εντολή του στρατού, το Junkers Ju 87, γνωστότερο ως "Στούκα", όπως και το Ju 52 που χρησιμοποιήθηκε από τη Λουφτβάφε ως μεταγωγικό. Άλλο μοντέλο της εταιρίας που γνώρισε μεγάλη επιτυχία ήταν το πολλαπλών ρόλων Junkers Ju 88. Η Junkers διέπρεψε επίσης στην κατασκευή κινητήρων μέσω της θυγατρικής της Jumo (*Junkers Motoren*) που κατασκεύαζε κινητήρες για μια ευρεία γκάμα αεροσκαφών αλλά και πολύ επιτυχημένους κινητήρες τζετ. Οι εγκαταστάσεις της βιομηχανίας στο Ντεσσάου καταστράφηκαν εντελώς το 1945 από βομβαρδισμό.

Εξωτερικοί σύνδεσμοι
--------------------

* Πολυμέσα σχετικά με το θέμα  Junkers στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 295711404
* LCCN: no95028627
* GND: 90509-4
* NKC: ko20211128724

 |

 |
Το ***Slipknot*** είναι το ντεμπούτο άλμπουμ του αμερικανικού nu metal συγκροτήματος Slipknot, το οποίο κυκλοφόρησε στις 29 Ιουνίου του 1999, από τη Roadrunner Records. Προηγουμένως, είχαν κυκλοφορήσει ένα demo, ονόματι *Mate. Feed. Kill. Repeat.*, από το οποίο συμπεριέλαβαν και μερικά κομμάτι στον ντεμπούτο δίσκο τους. Τον Δεκέμβριο του 1999, ο δίσκος επανακυκλοφόρησε, εξ αιτίας νομικών θεμάτων. Στην παραγωγή του δίσκου, συμμετείχε και ο Ρος Ρόμπινσον, ο οποίος επηρέασε και τον μετέπειτα ήχο του σχήματος.

Το άλμπουμ σφύζει από την πολυπλοκότητα των μουσικών ειδών που περιέχει, ωστόσο είναι γνωστό για την ευρεία χρήση κρουστών οργάνων και του βαρύ ήχου. Ο δίσκος έγινε αποδεκτός από τους φίλους του ιδιώματος, ενώ επίσης έλαβε θετική κριτική από τους κριτικούς, βοηθώντας έτσι το συγκρότημα να αυξήσει τη δημοτικότητά του αρκετά. Στα αμερικανικά *Billboard 200*, έφτασε έως το νούμερο 51, και στις Ηνωμένες Πολιτείες έγινε διπλά πλατινένιος, όντας ο πιο επιτυχημένος δίσκος του σχήματος έως και σήμερα. Σε λίστα του περιοδικού Metall Hammer, ο δίσκος ονομάστηκε ως ο πιο επιτυχημένος ντεμπούτο δίσκος των τελευταίων 25 ετών.

Παραπομπές
----------

1. ↑  «Polari Magazine review- Walter Beck». *polarimagazine.com*. Ανακτήθηκε στις 29 Σεπτεμβρίου 2015.
2. ↑  Anderson, Rick. «*Slipknot* – Slipknot : Songs, Reviews, Credits, Awards : AllMusic».
3. ↑  «Slipknot Voted Best Debut Album of the Last 25 Years! | Roadrunner Records». *Roadrunner Records*. 21 Οκτωβρίου 2011. Ανακτήθηκε στις 4 Ιουλίου 2013.

Επιπλέον ανάγνωση
-----------------

* Arnopp, Jason (2001). *Slipknot: Inside the Sickness, Behind the Masks*. Ebury. ISBN 0-09-187933-7.
* Crampton, Mark (2001). *Barcode Killers: The Slipknot Story in Words and Pictures*. Chrome Dreams. ISBN 1-84240-126-2.
Συντεταγμένες: 48°52′7″N 2°46′54″E﻿ / ﻿48.86861°N 2.78167°E﻿ / 48.86861; 2.78167

Η **Disneyland Paris**, παλαιότερα γνωστή ως **Euro Disney**, είναι πάρκο με συνολική έκταση 22 τετραγωνικών χιλιομέτρων που βρίσκεται στην κοινότητα του Σεσύ, 32 χιλιόμετρα ανατολικά του Παρισιού. 

Ο χώρος περιλαμβάνει 2 θεματικά πάρκα- Parc Disneyland και Walt Disney Studios - ξενοδοχεία, καταστήματα, εστιατόρια, γήπεδα γκολφ και άλλα. Ξεκίνησε να λειτουργεί στις 12 Απριλίου 1992.

Το πάρκο περιλαμβάνει 2 θεματικά πάρκα, 7 ιδιόκτητα ξενοδοχεία, ένα χώρο διασκέδασης και αναψυχής με εστιατόρια, κινηματογράφους και καταστήματα και ένα γήπεδο γκολφ.

Παραπομπές
----------

1. ↑  «Disney Insider Yearbook» (Αγγλικά) 2005. σελ. 81. ISBN-13 978-1-4231-0151-2. ISBN-10 1-4231-0151-0.
2. ↑  «Chiffres clés – Disneyland Paris News». *disneylandparis-news.com* (στα Γαλλικά). Ανακτήθηκε στις 30 Οκτωβρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Disneyland Paris στο Wikimedia Commons

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150077742
* LCCN: sh93002518
* SELIBR: 333799
* SUDOC: 029836190
* BNF: cb127384020 (data)

 |

 |
Η **Smit Internationale** (ή **Smit International**) είναι μια Ολλανδική εταιρεία που δραστηριοποιείται στο ναυτικό τομέα. Η εταιρεία ιδρύθηκε από τον Φοπ Σμιτ το 1842, ως εταιρεία ρυμούλκησης, διαθέτοντας ένα ατμοκίνητο ρυμουλκό. Έπειτα συγχωνεύθηκε με την Internationale Sleepdienst, και της δόθηκε το παρόν όνομα. Η εταιρεία ειδικεύεται κυρίως στην ανέλκυση αντικειμένων, ενώ δραστηριοποιείται και στην έρευνα τεχνικών για τη γρήγορη εκκαθάριση θαλάσσιων περιοχών. Η Smit Internationale έλαβε μέρος, μαζί με την Μαμούτ, στην ανέλκυση του Κουρσκ.

Έδρα της εταιρείας είναι το Ρότερνταμ της Ολλανδίας. Απασχολεί διεθνώς 2.653 άτομα (2006).

Εξωτερικοί σύνδεσμοι
--------------------

* Επίσημη ιστοσελίδα
Το **Rock You to Hell** είναι το τρίτο στούντιο άλμπουμ του βρετανικού χέβι μέταλ συγκροτήματος Grim Reaper, το οποίο κυκλοφόρησε στις 5 Σεπτεμβρίου 1987 μέσω της δισκογραφικής εταιρείας "RCA".

Το εξώφυλλο του άλμπουμ σχεδιάστηκε από τον Γκάρι Σαρπ, ενώ ένα βίντεο κλιπ γυρίστηκε για το ομώνυμο κομμάτι.

Αυτός ήταν ο τελευταίος δίσκος που κυκλοφόρησαν οι Grim Reaper κατά την δεκαετία του '80, αφού διαλύθηκαν λόγω προβλημάτων με την προηγούμενη δισκογραφική τους εταιρεία, "Ebony Records".

Το άλμπουμ ανέβηκε στο # 93 του Billboard στις Ηνωμένες Πολιτείες.

Τραγούδια
---------

1. **Rock You to Hell** *(Bowcott, Grimmet)* - 4:01  

2. **Night of the Vampire** *(Bowcott, Grimmet)* - 3:45  

3. **Lust for Freedom** *(Bowcott, Grimmet)* - 4:26  

4. **When Heaven Comes Down** *(Bowcott)* - 4:23  

5. **Suck It and See** *(Bowcott, Grimmet)* - 2:34  

6. **Rock Me 'till I Die** *(Bowcott, Grimmet)* - 4:43  

7. **You'll Wish That You Were Never Born** *(Bowcott, Grimmet)* - 4:06  

8. **Waysted Love** *(Bowcott, DeMercado)* - 4:18  

9. **I Want More** *(Bowcott, Grimmet)* - 4:52

Θέσεις τσαρτ
------------

***Rock You to Hell*** *(άλμπουμ)*

***Επίσημη κυκλοφορία: 5 Σεπτεμβρίου 1987***

| **Xώρα** | **Θέση** |
| --- | --- |
| **Ηνωμένες Πολιτείες** | **93** |

Τα μέλη των Grim Reaper
-----------------------

Το **Rock You to Hell** ηχογραφήθηκε από τους εξής μουσικούς:

* **Στιβ Γκρίμετ** - *φωνητικά*
* **Νικ Μπάουκοτ** - *κιθάρα*
* **Ντέιβ Γουάνκλιν** - *μπάσο*
* **Μαρκ Σάιμον** - *τύμπανα*

Παραπομπές
----------

1. ↑  Metal-Rules.com: Gary Sharpe-young of Rockdetector.com
2. ↑  grim reaper - rock you to hell - YouTube
3. ↑  Αμερικάνικα τσαρτ

Πηγές
-----

* Rock You to Hell - Grim Reaper | Songs, Reviews, Credits, Awards | AllMusic
* Grim Reaper - Rock You to Hell - Encyclopaedia Metallum

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Grim Reaper |
| --- |
|  |
| 
* **Στιβ Γκρίμετ**
* **Τσαζ Γκριμάλντι**
* **Μαρκ Ραμπλ**
* **Ίαν Νας**

* Νικ Μπάουκοτ
* Ντέιβ Γουανκλιν
* Λι Χάρις
* Κέβιν Νιλ
* Άντριαν Ζακ
* Πολ ΝτεΜερκάντο
* Πιτ Νιούντεκ
* Ρίτσι Γουόκερ
* Μαρκ Σάιμον
* Φιλ Μάθιους
* Τζεφ Κέρτις
 |
|  |
| Ηχογραφήσεις σε στούντιο | 
* *See You in Hell* (1984)
* *Fear No Evil* (1985)
* *Rock You to Hell* (1987)
* *Walking in the Shadows* (2016)
 |
|  |
| Συλλογές | 
*Best of Grim Reaper* (1999) |
|  |
| Σχετικά άρθρα | 
* New Wave of British Heavy Metal
* Onslaught
 |

 |
Ο ***Ρόκυ Μπαλμπόα*** είναι κινηματογραφική ταινία αμερικανικής παραγωγής, του 2006 σε σκηνοθεσία Σιλβέστερ Σταλόνε ο οποίος ήταν ο πρωταγωνιστής, ο παραγωγός και ο σεναριογράφος. Αποτελεί την τελευταία ταινία της σειράς *Ρόκυ,* που ο Σταλόνε αγωνίζεται σαν πυγμάχος.

Πλοκή
-----

Φτάνοντας στο 2006, ο Ρόκυ είναι πλέον μόνος του στην καθημερινή του ζωή, αφού η γυναίκα του η Άντριαν έχει πεθάνει από το 2002 από καρκίνο και ο γιος του, Ρόμπερτ, δεν έχει πολύ χρόνο να του αφιερώσει, λόγω πολλών επαγγελματικών υποχρεώσεων. Έτσι βγάζει τα προς το ζην, διατηρώντας ένα εστιατόριο που είχε ανοίξει αφιερωμένο στην γυναίκα του το 1995 λέγοντας το Adrian's κοντά στα μέρη όπου σύχναζε ο ίδιος στην Φιλαδέλφεια. Ο μόνος πλέον που τον παρηγορεί και του κάνει παρέα είναι ο κουνιάδος του, ο Πόλι, και τα βράδια του τα περνάει στο μαγαζί του, λέγοντας ιστορίες πυγμαχίας μαζί με τους πελάτες. Μια μέρα ο Ρόκυ παρακολουθεί μία τηλεοπτική εκπομπή του ESPN που παρουσιάζει έναν φανταστικό αγώνα του Ρόκι Μπαλμπόα με τον Μέισον "The Line" Ντίξον προκαλώντας πάταγο και αντιδράσεις που προκλήθηκαν από την μεριά του Παγκόσμιου πρωταθλητή με το αήττητο 33-0-0. Οι συνεργάτες του ασχολήθηκαν με τον Ρόκι πείθοντας τον να αγωνιστεί σε έναν αγώνα επίδειξης που σε αυτούς θα προσέφερε πολλά χρήματα, αλλά κυρίως δόξα. Ο Ρόκι δέχεται τελικά και από εκεί θυμάται για άλλη μια φορά τα νιάτα του και την απίστευτη αντοχή του κάτι που παραμένει ακόμη και μετά από 20 περίπου χρόνια.

Παραγωγή
--------

Η ταινία στοίχισε 24 εκατομμύρια δολάρια και απέφερε μόνο στα αμερικανικά ταμεία 70 περίπου εκατομμύρια δολάρια. Ο τότε 60χρονος Σιλβέστερ Σταλόνε προπονήθηκε για 6 μήνες προκειμένου να είναι σε φόρμα για το ρόλο του. Η ταινία περιέχει σκηνές από όλες τις προηγούμενες ταινίες *Ρόκυ* εκτός από το *Ρόκυ Νο 5*, το οποίο σύμφωνα με τον ίδιο τον Σταλόνε δεν είναι τόσο ανταγωνιστικό όσο τα άλλα φιλμ της σειράς.

Σύμφωνα με την επιγραφή στον τάφο της Άντριαν η ημερομηνία θανάτου της ήταν η 11η Ιανουαρίου του 2002.

Διανομή
-------

* Σιλβέστερ Σταλόνε ... Ρόκυ Μπαλμπόα
* Μπαρτ Γιάνγκ ... Πόλι Πενίνο
* Μίλο Βεντιμίλια ... Ρόμπερτ Τζούνιορ
* Τόνι Μπάρτον ... Ντιούκ
* Αντόνιο Τάρβερ ... Μέισον Ντίξον
* Τζέραλντιν Χιούζ ... Μαίρη
* Τζέημς Φράνσις Κέλυ ... Στεπς
* Λου Ντιμπέλα
* Μάικ Τάισον

Παραπομπές
----------

1. ↑  stopklatka.pl/film/rocky-balboa. Ανακτήθηκε στις 18  Μαΐου 2016.

|  |  |  |  |
| --- | --- | --- | --- |
| 

| π • σ • ε
Ταινίες της σειράς *Ρόκυ* |
| --- |
|  |
| 
* *Ρόκυ* (1976)
* *Ρόκυ Νο 2* (1979)
* *Ρόκυ Νο 3: Ο Θρίαμβος* (1982)
* *Ρόκυ Νο 4: Η Γιγαντομαχία* (1985)
* *Ρόκυ Νο 5* (1990)
* *Ρόκυ Μπαλμπόα* (2006)
* *Κριντ (2015)*
* *Κριντ II* (2018)
* *Κριντ III* (2023)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305424039
* GND: 104453477X

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Ο **Discoverer 20** ή **Corona 9014A** ήταν αμερικανικός κατασκοπευτικός δορυφόρος ο οποίος εκτοξεύτηκε το 1961. Ήταν τύπου KH-5 Argon και βασίζονταν στο στάδιο πυραύλου Agena-B. Ο συγκεκριμένος δορυφόρος ήταν ο πρώτος KH-5 που στάλθηκε στο διάστημα, όμως η αποστολή του απέτυχε διότι η κάψουλα επανεισόδου με την οποία το φωτογραφικό φιλμ θα επέστρεφε στην Γη δεν αποκολύθηκε από το σκάφος.

Αποστολή
--------

Ο Discoverer 20 εκτοξεύτηκε με πύραυλο Thor DM-21 Agena-B στις 17 Φεβρουαρίου 1961 (20:25 UTC) από την αεροπορική βάση Βάντενμπεργκ. Όταν τέθηκε επιτυχώς σε χαμηλή περιγήινη τροχιά, έλαβε την ονομασία Χάρβαρντ *1961 Epsilon 1*.

Είχε μάζα 1.110 kg και ήταν εξοπλισμένος με κάμερα εστιακής απόστασης 76 mm και μέγιστης ανάλυσης 140 m. Οι φωτογραφίες αποτυπώνονταν σε φιλμ των 127 mm, το οποίο θα επέστρεφε στην Γη με την κάψουλα επανεισόδου. Εξαιτίας προβλήματος στα συστήματα ελέγχου πτήσης, η κάψουλα δεν αποσυνδέθηκε από το κύριο σκάφος, με συνέπεια να μην είναι δυνατή η ανάκτηση των φωτογραφιών. Ο Discoverer 20 καταστράφηκε στην ατμόσφαιρα στις 28 Ιουλίου 1962.

Παραπομπές
----------

1. ↑  Krebs, Gunter. «KH-5 Argon (Agena-B based)». Gunter's Space Page. Ανακτήθηκε στις 22 Ιουνίου 2010.
2. ↑  McDowell, Jonathan. «Launch Log». Jonathan's Space Page. Ανακτήθηκε στις 22 Ιουνίου 2010.
3. 1 2  Wade, Mark. «KH-5». Encyclopedia Astronautica. Ανακτήθηκε στις 22 Ιουνίου 2010.
4. ↑  «Corona». *Mission and Spacecraft Library*. NASA. Αρχειοθετήθηκε από το πρωτότυπο στις 3 Οκτωβρίου 2007. Ανακτήθηκε στις 22 Ιουνίου 2010.
5. ↑  McDowell, Jonathan. «Satellite Catalog». Jonathan's Space Page. Ανακτήθηκε στις 22 Ιουνίου 2010.

Δείτε επίσης
------------

* Διαστημικές αποστολές το 1961

  


|  |  |  |  |
| --- | --- | --- | --- |
| 

| π • σ • ε
Δορυφόροι Discoverer |
| --- |
|  |
| 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* 28
* 29
* 30
* 31
* 32
* 33
* 34
* 35
* 36
* 37
* 38
 |

 |

|  |  |
| --- | --- |
| 

|  |
| --- |
| * Πύλη:Διάστημα
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Discoverer 20 (έκδοση 667438480) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Marcia alla turca*** είναι ένα γνωστό κλασικό έργο, γραμμένο από τον Λούντβιχ βαν Μπετόβεν. Το κομμάτι γράφτηκε στο τουρκικό στυλ, το οποίο ήταν δημοφιλές εκείνη την εποχή. Το έργο αρχικά αποτέλεσε μέρος του έργου του συνθέτη *Six Variations on an Original Theme, Op. 76*, του 1809. Το 1811, ο Μπέτοβεν έγραψε μία ίδια μουσική, η οποία συμπεριλήφθηκε στο *Die Ruinen von Athen*, το οποίο έκανε πρεμιέρα το 1812, στη Βουδαπέστη. Το εν λόγω έργο του Μπετόβεν, γράφτηκε σε Σι ύφεση μείζονα, σε tempo vivace 2/4. Πολύ γνωστή έγινε μία ενορχήστρωση του Αντόν Ρουμπινστάιν, στην ίδια κλίμακα.

Παραπομπές
----------

1. ↑  Alexander Shealy (1970). *Beethoven: His Greatest Piano Solos, Volume 1*. Copa Publishing Co; Ashley Publications, Inc. σελίδες 44–47. ISBN 0-8256-5137-9.

Εξωτερικοί σύνδεσμοι
--------------------

* Το έργο στο IMSLP.org
* The Ruins of Athens: Turkish March and Overture, performed by Boston Civic Symphony - YouTube

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Μουσική
 |

 |
Το **Mazda Familia** (ιαπωνικά : マツダ ファミリア, Matsuda Famiria), που κυκλοφόρησε, επίσης, ευρέως ως **Mazda 323**, **Mazda Protegé** και **Mazda Allegro**, ήταν ένα μικρομεσαίο αυτοκίνητο που κατασκευάστηκε από την ιαπωνική αυτοκινητοβιομηχανία Mazda, από τον Οκτώβριο του 1963 έως τις 2 Οκτωβρίου 2003, σε 9 διαδοχικές γενιές. Η συνολική σειρά Familia αντικαταστάθηκε από το Mazda 3 / Axela τον Οκτώβριο του 2003.

Κυκλοφόρησε ως Familia στην Ιαπωνία, που σημαίνει «οικογένεια» στα λατινικά, καθώς επρόκειτο για μικρομεσαίο οικογενειακό μοντέλο. Τα πολύ αρχικά μοντέλα για εξαγωγή, μέχρι το 1977 πωλούνταν με ονομασίες όπως: «800», «1000», «1200» και «1300». Στη Βόρεια Αμερική, το 1200 αντικαταστάθηκε από το Mazda GLC, με τα νεότερα μοντέλα να παίρνουν τις ονομασίες «323» και «Protegé». Στην Ευρώπη, όλα τα Familia που πουλήθηκαν μετά το 1977 ονομάζονταν «323».

Το Familia μετονομάστηκε, επίσης, σε Ford Laser και Ford Meteor στην Ασία, την Ωκεανία, τη Νότια Αφρική (όπου αρχικά είχε διατεθεί ως Mazda Etude), ορισμένες χώρες της Λατινικής Αμερικής και, από το 1991, διατέθηκε ως Ford Escort και Mercury Tracer στη Βόρεια Αμερική. Επιπλέον, το όνομα Familia χρησιμοποιήθηκε στο Mazda Familia Wagon/Van, μια παράλληλη έκδοση του Nissan AD wagon (1994 - 2017) και του Toyota Probox (2018 - σήμερα).

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Αυγούστου 2009. Ανακτήθηκε στις 29 Ιανουαρίου 2022. CS1 maint: Unfit url (link)

Βιβλιογραφία
------------

* Joachim Kuch: Japanische Automobile. Motorbuch Verlag, Stuttgart 1990, ISBN 3-613-01365-7, S. 74–81.
Το ***Μάμπο ιταλιάνο*** είναι καναδέζικη ταινία του 2003 σκηνοθετημένη από τoν Εμίλ Γκοντρό. Το σενάριο γράφτηκε από τον Γκοντρό, με βάση το έργο του Στίβ Γκαλούτσιο.

Η ταινία παρουσιάζει τον Λούκε Κίρμπι στο ρόλο του Άντζελο Μπαρμπερίνι, ένα νεαρό γκέι που αγωνίζεται να βρει τον τρόπο να φανερωθεί στην ιταλο-καναδέζικη οικογένειά του.

Ο Γκαλούτσιο , με τη σειρά του, είχε δημιουργήσει την τηλεοπτική κωμική σειρά *''Bella ciao''*, η οποία διερεύνησε παρόμοια θέματα σχετικά με την "σύγκρουση των πολιτισμών". Η Κλαούντια Φέρρι, η οποία έπαιξε το ρόλο της αδελφής του Αντζελο, Άννα στο *''Μάμπο ιταλιάνο''*, είχε τον πρωταγωνιστικό ρόλο στη σειρά *Bella Ciao*.

Υπόθεση
-------

Ο Άντζελο Μπαρμπερίνι  είναι ένας 30χρονος ιταλο-καναδός, χάρη στους γονείς του, τη Μαρία και τον  Τζίνο, που μετανάστευσαν από την Ιταλία, στον Καναδά πριν από το γάμο. Ο νεαρός άντρας αποφασίζει πως είναι ώρα να φύγει από το πατρικό σπίτι για να ζήσει μόνος του. Οι γονείς δεν βλέπουν με καλό μάτι την απόφαση του γιου τους, αλλά αλλάζουν γνώμη , όταν ο καλύτερος φίλος του Άντζελο, ο Νίνο, και αυτός ιταλικής προέλευσης, πηγαίνει να ζήσει με τον γιο τους. Μέχρι, όμως, να ανακαλύψουν ότι στην πραγματικότητα οι δύο τους έχουν μια ρομαντική σχέση. Έτσι αρχίζουν τα προβλήματα, με πολλές αναφορές στα σημαντικότερα στερεότυπα για τους Ιταλούς (ενώ δεν αναφέρονται μόνο προς τους γκέι).

Η ταινία συνεχίζει με την αργή αποδοχή των γονιών προς το σεξουαλικό προσανατολισμό του Άντζελο, που πρέπει να αντιμετωπίσει και τη ρηξη μεταξύ αυτών και του Νίνο. Ο τελευταίος αποφασίζει να παντρευτεί μια γυναίκα καθώς δεν μπορεί να ζήσει ανοιχτά την ομοφυλοφιλία του, και θα συνεχίσουν να έχουν μια διπλή ζωή.

Στον επίλογο βλέπουμε τον Άντζελο να αρραβωνιάζεται με κάποιον άλλο και τους γονείς να περπατούν περήφανοι στους δρόμους της ιταλικής περιοχής του Μόντρεαλ.

Παραπομπές
----------

1. 1 2 3 4 5 6  (Γαλλικά) *CineTV*.
2. ↑  www.kinokalender.com/film4636\_mambo-italiano.html. Ανακτήθηκε στις 27  Φεβρουαρίου 2018.